APSTIPRINĀTI

ar SIA “Rūpe” valdes locekļa 23.10.2018. rīkojumu Nr.15

**OTRĀS IZSOLES NOTEIKUMI**

Alūksnē

2018.gada 23.oktobrī

**Par SIA “Rūpe” kustamās mantas – kravas atkritumvedēja VOLVO FL,**

**kravas atkritumvedēja RENAULT B120 otro izsoli**

**I.Vispārīgie jautājumi**

1. Noteikumi paredz kārtību, kādā organizējama SIA “Rūpe” kustamās mantas pārdošana otrā izsolē.

2. Izsoles noteikumi ir izstrādāti, pamatojoties uz Publiskas personas mantas atsavināšanas likumu un SIA “Rūpe” 21.10.2018. lēmumu Nr.14 „Par SIA “Rūpe” kustamās mantas - kravas atkritumvedēja VOLVO FL, kravas atkritumvedēja RENAULT B120 atsavināšanu”.

3. Otro izsoli organizē SIA “Rūpe” Īpašumu atsavināšanas komisija (turpmāk – Komisija) un objekti tiks pārdoti atklātā mutiskā izsolē ar augšupejošu soli.

**II. Objektu raksturojums**

4. SIA “Rūpe” kustamā manta (turpmāk - objekts):

4.1. Kravas atkritumvedējs VOLVO FL , Valsts reģistrācijas Nr. HE 994;

Izlaiduma gads: 2008;

Šasijas Nr. YV2TBLOA68B492489;

Pilna masa (kg): 18000;

Degviela: dīzeļdegviela;

Reģistrācijas apliecība Nr. AF 1627743,

izdota 29.07.2015.

4.2. Kravas atkritumvedējs RENAULT B120, Valsts reģistrācijas Nr. PO 2640;

Izlaiduma gads: 1999;

Šasijas Nr. VF6FN60A000015573;

Pilna masa (kg): 6500;

Degviela: dīzeļdegviela;

Reģistrācijas apliecība Nr. AE 0844610,

izdota 28.11.2008.

5. Ar atsavināmo kustamo mantu var iepazīties iepriekš sazinoties pa mobilo tālruni 26417304 .

**III. Izsoles veids, maksājumi**

6. Izsoles veids: atklāta mutiska izsole ar augšupejošu soli.

7. Maksāšanas līdzekļi: maksājumi ir veicami 100% *euro*.

8. Otrās izsoles objektu sākumcena:

8.1. Kravas atkritumvedējs VOLVO FL ar valsts reģ. Nr. HE 994 – 7500.00 EUR;

* 1. Kravas atkritumvedējs RENAULT B120 ar valsts reģ. Nr. PO 2640– 2720.00 EUR.

9. Izsoles solis: 50,00 *euro* (piecdesmit *euro*).

10. Izsoles nodrošinājums: 10% no izsoles sākumcenas:

10.1. Kravas atkritumvedējs VOLVO FL, reģ. Nr. HE 994 – 750.00 EUR;

* 1. Kravas atkritumvedējs RENAULT B120, reģ. Nr. PO 2640– 272.00 EUR.

**IV. Izsoles organizēšana**

11. Pirms izsoles laikrakstā „Latvijas Vēstnesis”, kā arī Alūksnes novada un SIA “Rūpe” mājas lapā: [www.aluksne.lv](http://www.aluksne.lv). un [www.rupe.lv](http://www.rupe.lv) tiek ievietots sludinājums par SIA “Rūpe” kustamās mantas - kravas atkritumvedēja VOLVO FL, kravas atkritumvedēja RENAULT B120 otro izsoli .

12. Piesakoties vismaz vienam pretendentam, tiek rīkota izsole.

13. Izsoles pretendentiem jāieskaita nodrošinājums SIA “Rūpe”, reģistrācijas Nr.53203000201, AS „SEB Banka” norēķinu kontā Nr. LV44UNLA0025004508402, kods UNLALV2X vai AS “SWEDBANK” norēķinu kontā Nr. LV26HABA0551034121530, kods HABALV22 līdz 2018.gada 20.novembrim.

14. Izsoles dalībniekiem, kuri vēlas reģistrēties, jāiesniedz šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
| 14.1. | pieteikums par piedalīšanos izsolē (veidlapa pielikumā), kas vienlaikus apliecina, ka persona ir iepazinusies ar izsoles noteikumiem | pieteikums par piedalīšanos izsolē (veidlapa pielikumā), kas vienlaikus apliecina, ka persona ir iepazinusies ar izsoles noteikumiem |
| 14.2. | maksājuma dokumentu kopija, uzrādot oriģinālu, kas apliecina 10. punktā noteikto maksājumu veikšanu | maksājuma dokumentu kopija, uzrādot oriģinālu, kas apliecina 10.punktā noteikto maksājumu veikšanu |
| 14.3. | ja fizisko personu pārstāv pilnvarnieks – notariāli apliecināta pilnvara un fiziskās personas vai pilnvarnieka personu apliecinošs dokuments. | ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka personu apliecinošs dokuments |

15. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, t. sk. valsts sociālās apdrošināšanas iemaksu parādi, kas kopsummā kādā no valstīm pārsniedz 150 *euro*.

16. Pretendentus, kuri nav izpildījuši šo noteikumu 14.punkta prasības vai neatbilst 15.punkta prasībām, neiekļauj izsoles dalībnieku sarakstā un atmaksā viņiem nodrošinājumu.

17. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

18. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.

19. Otrās izsoles dalībniekus reģistrē katru darba dienu SIA “Rūpe” birojā, Brūža ielā 6-1, Alūksnē, darba laikā līdz 2018.gada 21.novembrim plkst.14:00.

20. Objektaizsole notiek SIA “Rūpe” birojā, Brūža ielā 6-1, Alūksnē, 2018.gada 21.novembrī, plkst.14:00.

21. Izsole notiek, ja uz izsoli ierodas ne mazāk kā 1 (viens) minētajā kārtībā reģistrēts izsoles dalībnieks.

22. Ja uz izsoli ierodas tikai viens dalībnieks, notiek solīšana un objektu piedāvā pirkt vienīgajam izsoles dalībniekam par sākumcenu, kas paaugstināta par vienu izsoles soli.

23. Izsolē starp izsoles dalībniekiem aizliegta vienošanās, skaļa uzvedība un citāda veida uzvedība, kas varētu iespaidot izsoles rezultātus un gaitu.

**V. Izsoles norise**

24. Izsoles dalībnieks vai viņa pilnvarotā persona izsoles telpās uzrāda personu apliecinošu dokumentu un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

25. Ja izsoles dalībnieks vai viņa pilnvarotā persona izsoles telpā nevar uzrādīt personu apliecinošu dokumentu, izsoles dalībnieks skaitās neieradies uz izsoli.

26. Solīšana notiek pa vienam izsoles solim.

27. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

28. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

29. Par izsoles uzvarētāju kļūst tas dalībnieks, kurš ir nosolījis visaugstāko cenu.

30. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

31. Komisija apstiprina izsoles protokolu, par ko tiek paziņots izsoles uzvarētājam.

32. Izsoles uzvarētājam, atrēķinot samaksāto nodrošinājumu, nedēļas laikā no izsoles dienas, jāsamaksā piedāvātā summa par objektu pilnā apmērā.

33. Izsoles uzvarētāja samaksātais nodrošinājums tiek ieskaitīts Pirkuma līguma līgumcenā, bet gadījumā, ja izsoles uzvarētājs nedēļas laikā neveic 32.punktā noteikto maksājumu, nodrošinājums tiek zaudēts par labu SIA “Rūpe”.

34. Pēc 32.punktā noteiktā maksājuma samaksas izsoles rezultāti 30 (trīsdesmit) dienu laikā tiek apstiprināti SIA “Rūpe”.

35. Pirkuma līgums ar izsoles uzvarētāju tiek noslēgts 30 (trīsdesmit) dienu laikā pēc izsoles rezultātu apstiprināšanas.

36. Pēc Pirkuma līguma noslēgšanas, parakstot pieņemšanas un nodošanas aktu, objekts tiek nodots izsoles uzvarētājam īpašumā.

37. Ja izsoles uzvarētājs neveic nosolītās cenas samaksu šo noteikumu 32.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas pārsolītajam izsoles dalībniekam.

38. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par objekta pirkšanu.

39. Gadījumā, ja arī nākamais izsoles dalībnieks neizmanto viņam 37.punktā piešķirtās tiesības, izsole atzīstama par nenotikušu.

40. Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim.

**VIII. Noslēguma jautājums**

41. Sūdzības par Komisijas darbībām iesniedzamas SIA “Rūpe” līdz izsoles rezultātu apstiprināšanas dienai.

**SIA “RŪPE”**

Brūža ielā 6-1, Alūksnē,

Alūksnes novadā, LV-4301

**PIETEIKUMS**

DALĪBAI KUSTAMĀS MANTAS – KRAVAS ATKRITUMVEDĒJA VOLVO FL,

KRAVAS ATKRITUMVEDĒJA RENAULT B120 OTRĀ IZSOLĒ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(fiziskās personas vārds, uzvārds, juridiskās personas – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods vai reģistrācijas numurs) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_deklarētā adrese vai juridiskā adrese, tālrunis, e-pasta adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskās personas pārstāvja amats, vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (bankas nosaukums, bankas konta numurs)

Ar šo pieteikumu tiek pieteikta dalība automašīnu KRAVAS ATKRITUMVEDĒJA VOLVO FL,

KRAVAS ATKRITUMVEDĒJA RENAULT B120 izsolē automašīnai \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un apliecināts, ka visas sniegtās ziņas ir patiesas.

Pielikumā šādi dokumenti:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(vieta, datums) (paraksts